ai4bharat/Pralekha huggingface dataset:
محنت اور روزگار کی وزارت
پیرول اعداد وشمار: ای پی ایف او نے ستمبر 2020 میں 14.90 لاکھ نئے اراکین جوڑے
نئی دہلی:20 نومبر، 2020:ای پی ایف او نے 20 نومبر کو، حتمی پیرول اعداد وشمار جاری کیے ہیں۔ اس کے تحت ستمبر کے مہینے میں ای پی ایف او کے ساتھ 14.90 نئےاراکین جڑے ہیں۔ ان نئے اعداد وشمار کے ساتھ رواں مالی برس کی پہلی دو سہ ماہی میں 30.92 لاکھ نئے اراکین جڑ گئے ہیں۔ شائع کیے گئے اعداد وشمار میں ان سبھی نئے اراکین کو بھی شامل کیا گیا ہے جو مہینے کے دوران شامل ہوئے ہیں اور جن کا تعاون حاصل ہوچکا ہے۔
ان اعداد وشمار کی اگر ایک سال کی بنیاد پر موازنہ کیا جائے تو ستمبر 2020 میں پیرول کے نئے اعداد وشمار میں 49 فیصدی کی اچھی خاصی بڑہوتری ہوئی ہے۔ اس کے پہلے ستمبر 2019 میں 10 لاکھ نئے اراکین ای پی ایف او میں رجسٹرڈ ہوئے تھے۔ اسی طرح مالی برس 21-2020 کی دوسری سہ ماہی تک کُل 30.34 لاکھ نئے اراکین جڑے ہیں جو کہ 20-2019 کے اعداد وشمار کے قریب قریب برابر ہے۔ اعداد وشمار سے ایک بات اور ثابت ہوتی ہے کہ روزگار کے معاملے بہتر ہوکر کووڈ-19 سے پہلے کی سطح پر پہنچ رہے ہیں۔
اس کے علاوہ ایک اہم بات اور سامنے آرہی ہے وہ یہ ہے کہ کئی اراکین دوبارہ ای پی ایف او کے ساتھ جڑ گئے ہیں۔ یہ ایسے اراکین ہیں جو پہلے ای پی ایف او کے اراکین نہیں رہ گئے تھے۔ لیکن اب وہ دوبارہ جڑ گئے ہیں۔ اس کا سیدھا مطلب یہ ہے کہ اراکین ای پی ایف او سے اپنی کُل رقم نکالنے کی جگہ اس کی رکنیت دوسری آجر کمپنیوں کے ساتھ جڑ کر بنائے ہوئے ہیں۔ یعنی وہ اپنی رقم کو دوسری آجر کمپنی کے ساتھ ملکر ٹرانسفر کررہے ہیں۔ ایسے اراکین کی تعداد میں اگست کے مقابلے میں ستمبر کے مہینے میں 10 فیصد کا اضافہ ہوا ہے۔ اگست کے مہینے میں پی ایف ٹرانسفر کرانے والے اراکین کی تعداد جہاں 6.53 لاکھ تھی، وہیں ستمبر 2020 میں یہ تعداد 7.23 لاکھ ہوگئی ہے۔
نئے اراکین کا تجزیہ اگر عمر کی بنیاد پر کیا جائے تو ستمبر 2020 کے مہینے میں سب سے زیادہ جڑنے والے، نئے اراکین 35 سال کے عمر کے ہیں۔ اس کے بعد 21-18 سال کے عمر اور 25-22 سال کے عمر کے اراکین ہیں۔ ستمبر کے مہینے میں 35 سال سے زیادہ کے اراکین کی تعداد اگست کے 1.24 لاکھ سے بڑھ کر 3.90 لاکھ ہوگئی ہے۔ اسی طرح 25-18 کے عمر کے لوگوں کی تعداد میں 42فیصد کے اضافے کا مطلب ہے کہ روزگار کے مواقع میں تیزی سے بہتری آرہی ہے۔
ریاست کی بنیاد پر موازنہ کیاجائے تو سب سے زیادہ مہاراشٹر، ہریانہ، گجرات، تملناڈو اور کرناٹک میں روزگار کے معاملے میں ری کوری ہوئی ہے۔ ان ریاستوں میں مالی برس 21-2020 کے دوران سبھی عمر کے لوگوں کی بنیاد پر نئے اراکین کی تعداد 54فیصد بڑھ کر 30.34 لاکھ پہنچ گئی ہے۔
زمرے کی بنیاد پر دیکھاجائے توسب سے زیادہ ماہرین کے سیکٹر میں نئے پیرول افراد جڑے ہیں۔ ماہرین کے سیکٹرسے جڑنے والے پیرول کارکنان کی تعداد، دوسری سہ ماہی میں 47فیصدبڑھی ہے۔ اسی طرح بلڈنگ اور تعمیراتی سیکٹر میں 1.62 لاکھ، انجینئر اور انجینئرنگ کنٹریکٹ سیکٹر میں 1.57 لاکھ ، الیکٹریکل - میکنیکل اور جنرل انجینئرنگ میں 1.51 لاکھ پیرول افراد، دوسری سہ ماہی میں جڑے ہیں۔ ان اعداد وشمار سے واضح ہے کہ سبھی سیکٹروں میں بہتری تیزی سے ہورہی ہے۔
ای پی ایف او ایک سماجی تحفظ کا ادارہ ہے جو کہ ای پی ایف اور ایم پی قانون، 1952 کے تحت اپنے اراکین کو متعدد فائدے دیتا ہے۔ یہ اپنے اراکین کو پروویڈنٹ فنڈ، سبکدوشی کے بعد پنشن کی سہولت دیتا ہے۔ یہی نہیں اراکین کے اچانک موت کے بعد خاندان کو پنشن کی سہولت، بیمہ کا فائدہ بھی حاصل ہوتا ہے۔ پیرول کے یہ اعداد وشمار عارضی ہیں کیوں کہ کمپنی کی جانب سے ملازمین کے ریکارڈ اپ ڈیٹ ہوتے رہتے ہیں جو کہ ہر مہینے اپ ڈیٹ ہوتے رہتے ہیں۔
م ن۔م ع۔ ع ن
U NO: 7433
(Visitor Counter : 76
امور داخلہ کی وزارت
این آئی ڈی ایم تباہ کاری کے بعد ضروریات کا جائزہ لینے کے موضوع پر ورکشاپ کا اہتمام کرے گی۔
نیشنل انسٹی ٹیوٹ آف ڈیزاسٹر مینجمنٹ کی جانب سے تباہ کاری کے بعد کی ضروریات کے جائزے کے موضوع پر 23ستمبر 2019 کوایک یک روزہ قومی ورک شاپ کا اہتمام کیا جائے گا۔ مرکزی وزیر مملکت برائے داخلہ جناب نتیانند رائے اس ورک شاپ میں مہمان خصوصی کے حیثیت سے شرکت کریں گے۔
یاد رہے کہ نیشنل انسٹی ٹیوٹ آف ڈیزاسٹر مینجمنٹ کی جانب سے تباہ کاری کے بعد کی ضروریات کی اندازہ کاری کے مطالعہ کا اہتمام نیشنل سائیکلون رسک مینجمنٹ پروجیکٹ  کے تحت کیا جارہا ہے۔
اس ورک شاپ میں اس مطالعہ کے نتائج کے دستاویز کی توسیع تمام متعلقہ دعویداروں تک کی جائے گی، تاکہ وہ اسے تباہ کاری کے بعد کے مرحلے میں اپنا میمورنڈم وزارت داخلہ کوبھیجنے کے موقع پر اس کو دستاویز حوالہ کے طور پر استعمال کرسکے۔ اس کے ساتھ ہی اس ورک شاپ میں ریاستوں کو تباہ کاری سے ہونے والے نقصان کی اندازہ کاری میں درپیش چیلنج اور مسائل اور ان امور کی تفہیم میں موجود اہلیت کے خلا پر بھی غوروخوض کیا جائے گا۔
اس ورک شاپ میں متعلقہ ریاستوں کے ڈیزاسٹر مینجمنٹ کے محکموں کے پرنسپل سکریٹری، تمام ریاستوں اور مرکز کے زیرانتظام علاقوں کے ریزیڈنٹ کمشنر کو شرکت کی دعوت دی گئی ہے۔ علاوہ ازیں وزارت داخلہ اور نیشنل ڈیزاسٹر مینجمنٹ اتھارٹی کے افسران کو بھی اس ورک شاپ میں مدعو کیا گیا ہے۔ مزید برآں یو این ڈی پی، عالمی بینک، ایشیائی بینک، عالمی تنظم صحت، ایف اے قیو، ڈبلیو ایف پی، رضاکار تنظیموں اور ہمہ جہت خدمات انجام دینے والے تنظیموں کے نمائندوں کو بھی شرکت کی دعوت دی گئی ہے۔
۔۔۔۔۔۔۔۔۔۔۔
م ن ۔ س ش۔ ت ع۔
U-4289
(Visitor Counter : 86
وزیراعظم کا دفتر
یوگا کے چوتھے بین الاقوامی دن کے موقع پر وزیر اعظم کا خطاب
نئی دہلی،22 جون 2018؍وزیر اعظم جناب نریندر مودی نے کہا کہ یوگا دنیا بھر میں متحد کرنے والی انتہائی طاقتور قوتوں میں سے ایک قوت بن گیا ہے۔وہ اتراکھنڈ میں دہرادون کے مقام پر فاریسٹ ریسرچ انسٹی ٹیوٹ کیمپس میں منعقدہ یوگا کے چوتھے بین الاقوامی دن کے موقع پر ایک بہت بڑے اجتماع سے خطاب کررہے تھے۔وزیر اعظم نے فاریسٹ ریسرچ انسٹی ٹیوٹ کیمپس میں یوگا سے دلچسپی رکھنے والے 50ہزار افراد اور رضاکاروں کے ساتھ یوگ آسن، پرانایام اور دھیان میں حصہ لیا۔
وزیر اعظم نے کہا کہ ‘‘آج کا دن ہر ایک کے لئے فخر کا دن ہے، پوری دنیا میں لوگ یوگا کے ساتھ سورج کی چمک اور تمازت کا خیر مقدم کررہے ہیں۔دہرادون سے لے کر ڈبلن، شنگھائی سے لے کر شکاگو اور جکارتہ سے لے کر جوہانسبرگ تک ہر جگہ یوگا پھیلا ہوا ہے۔’’
پوری دنیا میں یوگا سے دلچسپی رکھنے والوں کو ایک واضح پیغام دیتے ہوئے وزیر اعظم نے کہا کہ پوری دنیا نے یوگا کو گلے لگا لیا ہے اور اس کا اظہار اس طریقہ کار سے ہوتا ہے، جس پر ہر سال یوگا کا بین الاقوامی دن منایا جاتاہے۔ انہوں نے مزید کہا کہ یوگا ، اچھی صحت اور خوشحالی کی تلاش کے سلسلے میں سب سے بڑی عوامی تحریکوں میں سےایک بن گیا ہے۔
وزیر اعظم نے کہا کہ اگر ہم چاہتے ہیں کہ دنیا ہماری عزت کرے تو ہمیں اپنے ترکے اور ورثے کا احترام کرنے میں کوئی پش وپیش نہیں کرنا چاہئے۔ انہوں نے کہا کہ یوگا خوبصورت ہے، کیونکہ وہ قدیم کے ساتھ ساتھ جدید بھی ہے۔یہ ساکت بھی ہے اور متحرک بھی۔اس میں ہمارا بہترین ماضی اور حال بھی ہے اور یہ ہمارے مستقبل کے لئے امید کی ایک کرن بھی فراہم کرتاہے۔
یوگا کے امکانات کے بارے میں بات کرتے ہوئے وزیر اعظم نے کہا کہ یوگا، افرادی اور سماجی دونوں اعتبار سے لوگوں کو درپیش بیشتر مسائل کا حل ہے۔انہوں نے کہا کہ یوگا، تشویشات اور بے جا تفکرات کو دور کرکے ایک پرسکون ، تعمیری اور مطمئن زندگی کی ضمانت دیتا ہے۔ وزیر اعظم نے کہا کہ‘‘تفریق پیدا کرنے کی بجائے یوگا لوگوں کو متحد کرتا ہے۔دشمنی بڑھانے کے بجائے یوگا لوگوں کو آپس میں ملاتا ہے۔ مشکلات بڑھانے کی وجہ یوگا زخموں پر مرہم رکھتا ہے۔’’
U: 3242
(Visitor Counter : 51
کوئلے کی وزارت
جناب پرہلاد جوشی نے عالمی ثقافتی مقام ہمپی میں بین الاقوامی یوم یوگ تقریبات کا آغاز کیا
ہزاروں لوگوں نے جوش و خروش کے ساتھ شرکت کی
نئی دہلی، 21/جون 2022 ۔ بین الاقوامی یوم یوگ 2022 کی ملک گیر تقریبات کے حصے کے طور پر، 8 واں بین الاقوامی یوم یوگ، عالمی ورثے کے مقام ایڈوروباسوانا منٹاپا، ہمپی، ضلع وجے نگر، کرناٹک میں انتہائی جوش و خروش کے ساتھ منایا گیا۔ تقریب کا افتتاح کرتے ہوئے، کوئلہ، کانوں اور پارلیمانی امور کے مرکزی وزیر جناب پرہلاد جوشی نے جسم اور دماغ دونوں کے لیے یوگ کی مشق کے فطری فوائد پر روشنی ڈالی۔ وزیر موصوف نے نوجوانوں پر زور دیا کہ وہ یوگ کریں۔ وزیر موصوف نے مزید کہا کہ آٹھواں بین الاقوامی یوم یوگ اہم ہے، کیونکہ یہ آزادی کے امرت مہوتسو کے سال میں منایا جا رہا ہے اور عالمی برادری کو جوڑ رہا ہے۔
یوم یوگ تقریب میں تمام شعبہ ہائے زندگی سے تعلق رکھنے والے 7000 سے زیادہ لوگوں نے شرکت کی، جن میں افسران، ریاستی حکومت کے محکموں، گرام پنچایت، ضلع پریشد، یوگ انسٹی ٹیوٹ کے نمائندے اور اسکول کے بچے شامل ہیں۔ تمام شرکاء کو ٹی شرٹ، کیپ، آیوش محکمہ کی طرف سے شائع کردہ یوگ پاکٹ بک، پینے کا پانی، پمفلٹ اور یوگا میٹ فراہم کیے گئے۔
شواس یوگا سمستی، بنگلورو کے شری وچنانند سوامی جی نے یوگا پروٹوکول اور دھیان کی قیادت کی۔ پروگرام کے دوران وزیراعظم کا خطاب بھی دکھایا گیا۔ یوم یوگ تقریبات کا اختتام قومی ترانے کے ساتھ ہوا۔
جل شکتی وزارت
ہر کھیت کے لیے پانی کی رسائی
پردھان منتری کرشی سینچائی یوجنا  سال 2015-16 کے دوران شروع کی گئی تھی، جس کا مقصد کھیتوں پر پانی کی جسمانی رسائی کو بڑھانا اور یقینی آبپاشی کے تحت قابل کاشت علاقے کو بڑھانا، کھیت پر پانی کے استعمال کی کارکردگی کو بہتر بنانا، پانی کے تحفظ کے پائیدار طریقوں کو متعارف کرانا وغیرہ ہے۔
اس کے بعد دسمبر 2021 میں بھارت سرکار نے 2021-22سے 2025-26کی مدت کے لیے پی ایم کے ایس وائی کے مسلسل نفاذ کو منظوری دی ہے۔ پی ایم کے ایس وائی کے تیز رفتار آبپاشی فوائد پروگرام  کے تحت 2021-26کے دوران 13.88 لاکھ ہیکٹر آبپاشی کی صلاحیت پیدا کرنے کا تصور کیا گیا ہے، جو ہر سال تقریباً 2.77 لاکھ ہیکٹیئر کی اوسط آبپاشی کی صلاحیت ہے۔
بھارت سرکار اپنی جاری اسکیموں کے تحت ریاستی حکومتوں کو شناخت شدہ آبپاشی پروجیکٹوں کے لیے تکنیکی مدد اور جزوی مالی مدد فراہم کرتی ہے۔ تاہم،متعلقہ ریاستی حکومت کو اپنی ترجیحات اور وسائل کی دستیابی وغیرہ کے مطابق آبپاشی پروجیکٹوں کی منصوبہ بندی اور نفاذ کرنا ہے۔
پی ایم کے ایس وائی- اے آئی بی پی اس وزارت کے تحت ایک جاری اسکیم ہے، جس میں نشان زد بڑے اور درمیانے درجے کے آبپاشی پروجیکٹوں کی تکمیل کے ذریعے آبپاشی کی صلاحیت پیدا کرنے پر توجہ مرکوز کی گئی ہے۔ سال 2016-22کے دوران پی ایم کے ایس وائی-اے آئی بی پی کے تحت 24.47لاکھ ہیکٹر آبپاشی کی صلاحیت پیدا کی گئی ہے۔
گذشتہ تین برسوں کے دوران پی ایم کے ایس وائی-اے آئی بی پی کے تحت مکمل ہونے والے آبپاشی منصوبوں کی کل تعداد کی تفصیلات درج ذیل ہیں۔
پی ایم کے ایس وائی- اے آئی بی پی: 2019-20 سے 2021-22 کے دوران مکمل ہونے والے منصوبوں کی تعداد
|
|
نمبر شمار
|
|
ریاست/مرکز کے زیر انتظام علاقہ
|
|
مکمل ہونے والے آبپاشی منصوبوں کی تعداد
|
|
1
|
|
آسام
|
|
1
|
|
2
|
|
مرکز کے زیر انتظام جموں و کشمیر
|
|
2
|
|
3
|
|
کرناٹک
|
|
1
|
|
4
|
|
مدھیہ پردیش
|
|
2
|
|
5
|
|
مہاراشٹر
|
|
3
|
|
6
|
|
منی پور
|
|
1
|
|
7
|
|
اڈیشہ
|
|
2
|
|
کل
|
|
12
یہ معلومات جل شکتی کے وزیر مملکت جناب وشویشور ٹوڈو نے آج راجیہ سبھا میں ایک تحریری جواب میں دی۔U No 3371
(Visitor Counter : 72
امور خارجہ کی وزارت
بالاکوٹ میں جیش محمد کے تربیتی کیمپ پر حملے سے متعلق خارجہ سکریٹری کا 26 فروری 2019 کا بیان
نئی دہلی،26 ؍فروری،14 فروری 2019 کو پاکستان میں قائم دہشت گرد تنظیم جیش محمد کے ذریعے ایک خود کش دہشت گردانہ حملہ کرایا گیا تھا جس کے نتیجے میں سی آر پی ایف کے 40 بہادر جوان شہید ہوگئے تھے۔ جیش محمد پاکستان میں پچھلی دو دہائیوں سے سرگرم ہے، جس کا صدر دفتر بہاول پور میں قائم ہے اور مسعود اظہر اس کی قیادت کرتا ہے۔
یہ تنظیم، جسے اقوام متحدہ دہشت گرد تنظیم قرار دے چکی ہے ، دسمبر 2011 میں بھارتی پارلیمنٹ پر اور جنوری 2016 میں پٹھان کوٹ میں فضائی کے اڈے پر حملے سمیت کئی دہشت گردانہ حملوں کے لئے ذمہ دار ہے۔
پاکستان اور پاکستان کے قبضے والے جموں وکشمیر میں تربیتی کیمپوں کے مقامات کے بارے میں پاکستان کو وقتا فوقتا معلومات فراہم کی گئی ہے، البتہ پاکستان نے ان کی موجودگی سے ہمیشہ انکار کیا ہے۔ اتنے بڑے تربیتی کیمپوں کی موجودگی ، جو سینکڑوں جہادیوں کو تربیت دینے کی صلاحیت رکھتے ہیں ، پاکستانی حکام کے علم میں آئے بغیر کام نہیں کرسکتے۔
بھارت نے متعدد بار پاکستان پر زور دیا ہے کہ وہ جہادیوں کو پاکستان میں تربیت فراہم کرنے اور انہیں مسلح کئے جانے سے روکنے کی خاطر جیش محمد کے خلاف کارروائی کرے۔ پاکستان نے اپنی سرزمین پر دہشت گردی کے بنیادی ڈھانچے کو تباہ کرنے کے لئے کوئی ٹھوس کارروائی نہیں کی۔
اس بات کی بھروسہ مند خفیہ معلومات حاصل ہوئی تھیں کہ جیش محمد ملک کے مختلف حصوں میں ایک اور خود کش دہشت گردانہ حملہ کرنے کی کوشش کررہا ہے اور اس مقصد کے لئے فدائین جہادیوں کو تربیت دی جارہی ہے۔ اس ناگزیر خطرے کے پیش نظر احتیاطی طور پر حملہ کرنا انتہائی ضروری ہوگیا تھا۔
آج کے اول وقت میں خفیہ معلومات کی بنیاد پر کئے گئے آپریشن میں بھارت نے بالاکوٹ میں واقع جیش محمد کے سب سے بڑے تربیتی کیمپ کو نشانہ بنایا۔ اس کارروائی میں بڑی تعداد میں جیش محمد کے دہشت گرد ، تربیت دینے والے افراد ، سینئر کمانڈر اور جہادی گروپوں کا صفایا کردیا گیا، جنہیں فدائین کارروائی کے لئے تربیت دی جارہی تھی۔ بالاکوٹ میں اس تربیتی کیمپ کی سربراہی جیش محمد کے سربراہ مسعود اظہر کا بہنوئی مولانا یوسف اظہر عرف استاد غوری کررہا تھا۔
بھارتی حکومت دہشت گردی کی لعنت سے نمٹنے کے لئے تمام ضروری اقدامات کرنے کا پختہ عزم کئے ہوئے ہے۔ اسی سلسلے میں جیش محمد کے کیمپ کو خاص طور پر نشانہ بناکر غیر فوجی احتیاطی کارروائی کی گئی ہے۔ ہدف کے انتخاب میں بھی شہریوں کی اموات سے بچنے کی ہماری خواہش کو مد نظر رکھا گیا ہے۔ یہ کیمپ گھنے جنگل میں ایک پہاڑی کے ٹیلے پر واقع ہے جو شہریوں کے علاقے سے بہت دور ہے۔ چونکہ یہ حملہ کچھ ہی دیر پہلے کیا گیا ہے، اس لئے ہم مزید تفصیلات کا انتظار کررہے ہیں۔
پاکستان کی حکومت نے جنوری 2004 میں اس بات کا وعدہ کیا تھا کہ وہ اپنی سرزمین یا اپنے زیر کنٹر ول علاقے کو بھارت کے خلاف دہشت گردی کے لئے استعمال ہونے کی اجازت نہیں دے گا۔ ہم امید کرتے ہیں کہ پاکستان اپنے سرکاری عہد کو پورا کرے اور جیش محمد اور دیگر تنظیموں کے کیمپوں کو تباہ کرے اور دہشت گردوں کو ان کی کارروائی کا ذمہ دار قرار دیا جائے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1233
(Visitor Counter : 106
وزارت دفاع
رکشا منتری جناب راج ناتھ سنگھ ڈیفنس انڈیا اسٹارٹ اپ چیلنج5.0 شروع کریں گے
اہم جھلکیاں
- ڈی آئی ایس سی 5.0 کے تحت خدمات اور ڈی پی ایس یوز کی جانب سے مسائل کے بیانات شروع کئے جائیں گے
- مستقبل کے لئے فوجی فائدہ کو یقینی بنانے کے لئے ڈیزائن کیا گیا
- دفاعی ٹکنالوجیز تیار کرنے کے لئے اسٹارٹ اپ ایکو سسٹم سے فائدہ اٹھانے کی سمت بڑی چھلانگ
- اسٹارٹ اپس کی حوصلہ افزائی کرنا تاکہ وہ جدید تصورات سے ہم آہنگ ہوں
ڈیفنس انڈیا چیلنج 1.0  کے لانچ کے تین سال کے بعد انوویشن فار ڈیفنس ایکسی لینس  ڈیفنس انوویشن آرگنائزیشن  19 اگست2021 کو نئی دہلی میں ڈی آئی ایس سی 5.0 لانچ کرے گی۔ آئی ڈی ای ایکس مختلف اسٹیٹ ہولڈرز کے لئے دفاع اور ایرو اسپیس کے شعبے میں خصوصی شعبے میں ٹکنالوجی کے فروغ اور ممکنہ تعاون کی نگرانی کے لئے لازمی طور سے ایک امبریلا تنظیم کے طور پر کام کرتی ہے، اور اسٹیک ہولڈز کے لئے ایک پلیٹ فارم مہیا کرتا ہے۔ ڈی آئی ایس سی اور کھلے چیلنجوں جیسے پہلوں کے ساتھ آئی ڈی ای ایکس دفاعی اختراع میں نئی صلاحیتوں کو فروغ دینے کے لئے ملک کے مضبوط ، سائنس ٹکنالوجی اور ریسرچ جیسے ٹیلنٹ کی بنیاد کا استعمال کرنے میں اہل ہے۔ ڈی آئی ایس سی 5.0 میں ایک ساتھ لئے گئے پہلے چار ڈی آئی ایس سی ایڈیشن کے مقابلے میں زیادہ چیلنج ہوں گے۔
ڈی آئی ایس سی راؤنڈ پانچ کے تحت خدمات دفاعی سرکاری شعبے کی انڈر ٹیکنگ  سے موصولہ مسائل بیانات وزیر دفاع جناب راج ناتھ سنگھ کے ذریعہ لانچ کئے جائیں گے۔ سکریٹری  جناب راج کمار کے مطابق آئی ڈی ای ایکس کو فوجی جنگ میں جدید ترین تکینک کو شامل کرنے کے لئے ڈیزائن کیا گیاتھا جو خدمات کی ضرورتوں کے ساتھ گہرائی سے جڑا ہوا تھا اور درآمد پر انحصار کو کم کرتا تھا۔
مستقبل قریب میں فوجی فائدے یہ یقینی بنانے کے لئے خدمات اور ڈی پی ایس یو کے ذریعہ مسائل بیانات تیار کئے گئےہیں۔ فاتحین کو آئی ڈی ای ایکس سے 1.5 کروڑ روپے تک کی گرانٹس ملتی ہے، ساتھ ہی پارٹنر انکیوبیٹرس سے حمایت اور نوڈل افسران سے رہنمائی ملتی ہے جو آخری استعمال کرنے والے  ہیں۔
ڈی آئی ایس سی 5.0 ہندستان کی دفاعی ٹکنالوجیز اعلی ڈیزائن اور مینوفیکچرنگ صلاحیتوں کو فروغ دینے کے لئے اسٹارٹ اپ ایکو سسٹم کا فائدہ اٹھانے کی سمت میں ایک بڑی چھلانگ ہوگی۔ یہ چیلنج اسٹارٹ اپ کو جدید تصورات کے تئیں زیادہ پریکٹکل ہونے اور ہندستان کے نئے ابھرتے ہوئے انٹرپرینویئرس میں تخلیقی سوچ کے نظریے کو فروغ دینے کے لئے حوصلہ افزارئی کریں گے۔ ایڈیشن سکریٹری ،ڈی ڈی پی اور سی ای او ، ڈی آئی او جناب سنجے جاجو نے کہا کہ کہ آئی-ڈیکس عمل نے ہندستانی اسٹارٹ اپ کے لئے ان کے کام کی ویزیبلٹی کو ادھار دینے کے علاوہ ایک نیا ایکو سسٹم کھول دیا ہے۔ انہوں نے اس بات پر زور دیا کہ طویل مدت میں اس سے ان اداروں کو اعتماد بنانے میں مدد ملے گی اور یہاں تک کہ غیر ملکی کانٹریٹس کو کم کرنےمیں مدد ملے گی۔
آئی ڈی ای ایکس دفاعی خریداری /ایکویزیشن عمل  کے تحت ایک خریداری ایونیو کے طور پر کام کرتاہے۔ وزارت دفاع نے مالی سال 22-2021 کے لئے آئی ای ڈی ایکس پہل کے ذریعہ گھریلو خریداری کے لئے کل ایک ہزار کروڑ روپے مختص کئے تھے۔ حال ہی میں وزیر دفاع نے دفاع اور ایرواسپیس شعبے میں 300 سے زیادہ اسٹارٹ اپ انووییشن کو بڑھاوادینے کے لئے 4.98 کروڑ روپے کے بجٹ کو منظوری دی ہے۔ ان اعلانات نے نوجوان انٹریپرینو کےذریعہ تیار کئے جارہے لاتعداد اختراعات اور پروڈکٹس کے لئے گھریلو خریداری کا یقین دہانی کی ہے، جبکہ ہندستان کے دفاعی شعبے کو 2025 تک پانچ ٹریلین ڈالر معیشت ہدف کی سمت میں اہم تعاون دینے میں اہل بنایاہے۔
ش ح۔ ش ت۔ج
Uno-8015
(Visitor Counter : 163
وزارتِ تعلیم
صنفی شمولیت فنڈ کے لئے حکومت کی طرف سے کئے گئے اقدامات
تعلیم کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ قومی تعلیمی پالیسی  2020 میں ملک کی صلاحیت کو تقویت پہنچانے کے لئے ایک صنفی شمولیت فنڈ کے قیام کی گنجائش رکھی گئی ہے تاکہ تمام لڑکیوں کے ساتھ ساتھ خواجہ سرا طلباء کے لئے یکساں معیاری تعلیم فراہم کی جاسکے ۔ لڑکیوں اور خواجہ سرا طلبا کے لئے مساوی اور معیاری تعلیم کے لئے قومی تعلیمی پالیسی کے مذکورہ مقاصد ایس ای ڈی جی کے لئے وسائل مختص کرکے سمگر شکشا 2.0 کے تحت مخصوص شقوں کےذریعہ پورے کئے جارہے ہیں۔ اس طرح کی شقیں اور وسائل کی تفصیلات ضمیمے میں سمگر شکشا 2.0 کے تحت مختص کی گئی ہیں۔
تعلیم کی وزارت کے اسکول ایجوکیشن اور لٹریسی کے محکمے نے سرکاری ، سرکاری امدادسے چلنے والے اسکولوں اور پرائیویٹ اسکولوں میںپڑھنے والے بچوں کی سلامتی اورتحفظ کے معاملے میں اسکول انتظامیہ کی جوابدہی طے کرنے کے لئے اسکول کی سلامتی اورتحفظ سے متعلق رہنما خطوط تیار کئے ہیں اور انہیں تمام ریاستوں اور مرکز کے زیر انتظام علاقوں کو بھیج دیا گیا ہے۔ ان رہنما خطوط میں اسکولوں میں بچوں کی سلامتی اور تحفظ کو یقینی بنانے میں مختلف فریقوں اور مختلف محکموں کی جوابدہی کی تفصیل درج ہے۔ یہ رہنما خطوط اسکولوں میں بچوں کی سلامتی اورتحفظ کے لئے کثیر شعبہ جاتی اپروچ ، ہول اسکول سیفٹی اپروچ ، قانونی شقوں اور جوابدہی کے فریم ورک کے تین رخی اپروچ یا طریق کار پر مبنی ہیں۔
یہ رہنما خطوط نوعیت کے اعتبار سے مشورے پر مبنی ہیں اور ریاستوں اور مرکز کے زیر انتظام علاقوں کی مخصوص ضرورتوں کے مطابق ریاستیں / مرکز کے زیر انتظام علاقے ، ضرورت پڑنے پر ان رہنما خطوط میں ترامیم یا اضافہ کو شامل کرسکتی ہیں۔ یہ رہنما خطوط
DoSEL at https://dsel.education.gov.in/archives-update?title=&field_update_category_target_id=All. کی ویب سائٹ پر اپ لوڈ کردی گئی ہیں۔

|
|
S. No.
|
|
Particulars
|
|
Amount

|
|
1
|
|
Provision of free text-books up to Class VIII to all children.
|
|
286055.88
|
|
2
|
|
Uniforms to all girls, SC, ST children and Below Poverty Line  children up to class VIII
|
|
491952.50
|
|
3
|
|
Kasturba Gandhi BalikaVidyalayas-
|
|
244186.46
|
|
4
|
|
NetajiSubhash Chandra Bose AwasiyaVidyalayas and Hostels
|
|
36025.27
|
|
5
|
|
Rani LaxmiBaiAtmarakshaPrashikshan 
|
|
11657.76
|
|
6
|
|
Incinerator & Sanitary Pad Vending Machines
|
|
5606.07
|
|
7
|
|
Stipend for CWSN Girls
|
|
12257.66
حکومت ہند کے سائنٹفک امور کے مشیر خاص کا دفتر
بینگلورو ایس اینڈ ٹی  کلسٹر اور بینگلور چیمبر آف انڈسٹری اینڈ کامرس  نے مفاہمت نامے پر دستخط کئے
کرناٹک میں ٹیکنالوجی کی ترقی ایکو سسٹم کو مضبوط کرنے کے لئے اٹھایا گیا قدم
نئی دہلی،18؍ اگست : بینگلور چیمبر آف انڈسٹری اینڈ کامرس  اور انڈین انسٹی ٹیوٹ آف سائنس  نے بینگلور ایس اینڈ ٹی  کلسٹر کی جانب سے آپسی تعاون کو بڑھا وا دینے اور بی ای ایس ٹی کی سرگرمیوں کی حمایت کرنے کے لئے 18 اگست 2021 کو ایک مفاہمت نامے پر دستخط کئے ہیں۔
مفاہمت نامے پر دستخط کئے جانے پر بھارت سرکار کے پی ایس اے یعنی سائنسی صلاحکار پروفیسر کے وجے راگھون نے کہا کہ ایک مضبوط اور درخشاں اختراعی پر مبنی ٹیکنالوجی ڈیولپمنٹ ایکو سسٹم قائم کرنے کے لئے یہ مفاہمت نامہ بینگلور ایس اینڈ ٹی کلسٹر کی آر اینڈ ڈی میں مضبوطی کو بی سی آئی سی کے توسط سے صنعتوں کی مہارت اور تجربے کے ساتھ لاتا ہے۔
آئی آئی ایس سی کے رجسٹرار نے بینگلور ایس ٹی آئی سٹی کلسٹر کی طرف سے پروفیسر امبارش کے ساتھ بھارت سرکار کے پرنسپل سائنٹفک مشیر کے دفتر میں اسٹریٹجک الائنس کی ڈائریکٹر ڈاکٹر سپنا پوٹی کی موجودگی میں اس اقرار نامے پر دستخط کئے
بی ای ایس ٹی وزیراعظم کے سائنس وٹیکنالوجی اور اختراعی ایڈوائزری کونسل  کی ایک پہل ہے جو بھارت سرکار کے پرنسپل سائنٹفک مشیر کے دفتر کے تعاون اور حمایت سے شروع کی گئی تھی تاکہ ہندوستانی اور عالمی صنعت اور اہم قومی مشنوں کے آر اینڈ ڈی کے مسائل حل کئے جاسکیں ۔
بی ای ایس ٹی ایک قومی سائنس اور ٹیکنالوجی کلسٹر ہے، جو ملک میں قائم کی جارہی ہے تاکہ تعلیمی اداروں ، قومی اور ریاستی ریسرچ لیبارٹریوں اور دیگر فریقوں مثلا وزارتوں، صنعت پارٹنرس، اسٹارٹ اپس، ایم ایس ایم ای ، ریاستی سرکاروں اور انٹرنیشنل آرگنائزیشن کے درمیان بہتر تال میل کو یقینی بنایا جاسکے۔
بی سی آئی سی کے صدر جناب ٹی آر پاراسرمن نے کہا کہ بی سی آئی سی ، جو 1976 میں قائم کی گئی تھی، صنعت اور کامرس کا ایک اعلیٰ چیمبر ہے، جو کرناٹک ریاست کے بڑے اور متوسط صنعتوں کی نمائندگی کرتا ہے۔ بی آئی ایس ٹی کلسٹر کی جانب سے بی سی آئی سی اور آئی آئی ایس سی کے درمیان یہ مفاہمت نامہ صنعتوں کے درمیان اختراع اور تحقیق کو فروغ دینے کے لئے ایک بڑا دروازہ ہوگا اور ملک کے قومی مشنوں میں صنعت کی خدمات کو مزید فروغ دے گا۔
بی سی آئی سی نے مختلف شعبوں میں نئے پروجیکٹوں پر تعاون کرنے ، اکیڈمک اور ریسرچ اور ڈیولپمنٹ ساجھیداری کو بڑھاوا دینے اور انفارمیشن اور ٹیکنالوجی مہارت کا تبادلہ کرنے کے مواقع کی پہچان کرنے کے لئے بی آئی ایس ٹی کے ساتھ شراکت داری کی ہے۔ بی سی آئی سی کارپوریٹ ساجھیداروں کے ساتھ جوڑنے اور اکیڈمک اور صنعتوں کے درمیان اشتراک پر مبنی پروجیکٹوں کی حوصلہ کرنے میں بی آئی ایس ٹی کی مدد بھی کرے گا اور بی آئی ایس ٹی کے ذریعے چلائی جانے والی سرگرمیوں کو فروغ دے گا۔ نینو سائنس اور انجینئرنگ آئی آئی ایس سی کے سینٹر میں پروفیسر امبارش گھوش اور بی ای ایس ٹی کے ساتھی پرنسپل انوسٹیگیٹر نے اس مفاہمت نامے پر دستخط کے بعد اپنی خوشی کا اظہار کیا ۔ انہوں نے کہا کہ اس اہم پہل کے لئے بی سی آئی سی کے ساتھ ساجھیداری  سے شہر بینگلورو میں ایس اینڈ ٹی کے ایکو سسٹم پر بہت اثر پڑ سکتا ہے۔ اس ساجھیداری سے مختلف شراکت داروں کی ضرورتوں کو دھیان میں رکھنے کے لئے تربیتی پروگرام، ویبنارس، لیکچرس اور تعلیمی کورسز کو بڑھاوا ملنے کی بھی امید ہے۔
۔۔۔۔۔۔۔۔۔۔۔۔۔۔۔۔۔۔

U-8024
(Visitor Counter : 103
وزیراعظم کا دفتر
وزیراعظم نے آر کے لکشمن کو ان کے 100ویں یوم پیدائش پر یاد کیا
نئی دلّی ،24 اکتوبر، 2021/
وزیراعظم جناب نریندر مودی نے آر کے لکشمن کو ان کے 100 ویں یوم پیدائش پر خراج عقیدت پیش کیا ہے۔ جناب مودی نے 2018 میں ان کی کتاب ’’ٹائم لیس لکشمن‘‘ کے اجراء کے موقع پر دی گئی اپنی تقریر کو شئیر کیا۔
اپنے ایک ٹوئیٹ میں وزیراعظم نے کہا:
’’ ہر فن مولاآر کے لکشمن کو ن کے 100ویں یوم پیدائش پر یاد کرتا ہوں۔ انھوں نے اپنے کارٹونوں کے ذریعے وقت کےسماجی و سیاسی حقائق کو بڑی خوبصورتی سے بیان کیاہے۔ 2018 میں ان کی کتاب ’’ٹائم لیس لکشمن‘‘ کے اجراء کے موقع پر دی گئی اپنی تقریر کو شئیر کررہاہوں۔ https://t.co/S0srPeZ4hL
صحت اور خاندانی بہبود کی وزارت
کووڈ -19 ٹیکہ کاری افواہ بنام حقیقت
ٹیکہ کاری کے بعد کسی بھی موت یا استپال میں داخل ہونے کی وجہ از خود ٹیکہ کاری کو نہیں مانا جاسکتا ہے
واقعہ کا جائزہ یہ سمجھنے میں مدد کرتا ہے کہ کیا ‘‘ ٹیکہ کاری کے بعد منفی واقعہ’’ براہ راست ٹیکے کی وجہ سے پیش آیا تھا اور معاملوں کی جانچ ریاست اور قومی سطح پر کی جاتی ہے
نئی دہلی، 15 جون 2021 :
کچھ میڈیا رپورٹس میں سنگین اے ای ایف آئی کے معاملوں میں اضافہ کی بات کہی گئی ہے، جس کے مطابق ٹیکہ کاری کے بعد ‘مریضوں ’ کی موت بھی ہوئی ہے۔ میڈیا رپورٹ کے مطابق ٹیکہ کاری کے بعد ہونے والی 488 اموات ، 16 جنوری 2021 اور 07 جون 2021 کی مدت کے دوران کووڈ کے بعد کی پیچیدگیوں سے منسلک ہیں۔ اس دوران کل 23.5 کووڈ کے ٹیکے لگائے جاچکے تھے۔
یہ واضح کیا جاتا ہے کہ یہ رپورٹیں معاملے کی ادھوری اور محدود سمجھ پر مبنی ہے۔ اس پر دھیان دیا جاسکتا ہے ‘‘ دم توڑنا ’’ لفظ واقعہ کو ظاہر کرتا ہے یعنی ٹیکہ کاری کی وجہ سےموتیں ہوئی ہیں۔
ملک میں کووڈ-19 ٹیکہ کاری کے بعد رپورٹ کی گئی اموات کی تعداد 23.5 کروڑ خوراکوں میں سے صرف 0.0002 فیصد ہے جو کہ آبادی میں متوقع، شرح اموات کے دائرے میں ہے۔ ایک آبادی میں، موت ایک مقررہ شرح سے ہوتی ہے۔ ایس آر ایس ڈیٹا کے مطابق 2017 میں شرح اموات 6.3 فی 1000 افراد سالانہ تھی 
یہ بھی اہم ہے کہ کووڈ -19 بیماری کے لئے مثبت جانچ کرنے والوں کی شرح اموات 1 فیصد سے زیادہ ہے اور کووڈ -19 ٹیکہ کاری ان اموات کو روک سکتی ہے۔ اس لئے کووڈ-19 بیماری کی وجہ سے مرنے کے معلوم خطرات کے مقابلے میں ٹیکہ کاری کے بعد مرنے کا خطرہ تقریباً نہ کے برابر ہے۔
ٹیکہ کاری کے بعد منفی واقعات  کی کسی بھی ناخوشگوارمیڈیکل واقعہ کی شکل میں تشریح کی گئی ہے جو ٹیکہ کاری کے بعد ہوتی ہے اور جس کا ٹیکے کے استعمال کے ساتھ ایک واقعاتً رشتہ نہیں ہوتا ہے۔ یہ کوئی منفی یا غیر متوقع اشارہ ، غیر معمولی لیبارٹریز کی دریافت ،علامت یا بیماری ہوسکتی ہے۔ بھارت سرکار کے ساتھ ساتھ ریاستی حکومتوں کے ذریعہ ہیلتھ ورکرز ، ڈاکٹروں اور ویکسین لگوانے والوں کو ٹیکہ کاری کے بعد ہونے والی سبھی اموات، اسپتالوں میں داخل ہونے اور معذوری کے ساتھ ساتھ کسی بھی معمولی اور منفی واقعات کی رپورٹ کرنے کے لئے حوصلہ افزائی کی گئی ہے۔
کسی بھی ٹیکہ کاری کے بعد ہونے والی اموات ، اسپتال میں داخل ہونے یا معذوری یا تشویش کا باعث بننے والے واقعات کو سنگین یا سنگین معاملوں کی شکل میں درجہ بندی کی جاتی ہے اور اس کی ضلعی سطح پر جانچ کی جانی چاہئے۔ واقعہ کا تجزیہ یہ سمجھنے میں مدد کرتا ہے کہ کیا واقعہ ٹیکے کی وجہ سے پیش آیا تھا اور ریاست اور اس کی جانچ قومی سطح پر کی جاتی ہے۔ اس لئے ٹیکہ کاری کے بعد کسی بھی موت یا اسپتال میں داخل ہونے کو ازخود ٹیکہ کاری کی وجہ سے نہیں مانا جاسکتا ہے جب تک کہ ضلع ، ریاست اور قومی سطح پر اے ای ایف آئی کمیٹیوں کے ذریعہ جانچ نہیں کی جاتی اور ٹیکہ کاری کے لئے ذمہ دار نہیں ٹھہرایا جاتا۔
ضلع سے لے کر ریاست تک ہر سطح پر اے ای ایف آئی نگرانی کا مضبوط بندوبست ہے ۔ ایک بار جانچ مکمل ہو جانے کے بعد کووڈ 19 ٹیکہ کاری سے متعلق معلومات کو شفاف طریقہ سے مشترک کرنے کے بعد ، مرکزی وزارت صحت کی ویب سائٹ پر رپورٹ جاری کی جاتی ہے۔